CELEX: 62010CJ0243
Language: sk
Date: 2012-03-29
Title: Rozsudok Súdneho dvora (piata komora) z 29. marca 2012. # Európska komisia proti Talianskej republike. # Nesplnenie povinnosti členským štátom - Štátna pomoc - Pomoc hotelierskemu priemyslu na Sardínii - Vymáhanie. # Vec C-243/10.

Rozsudok Súdneho dvora (piata komora) z 29. marca 2012 – Komisia/Taliansko
      (vec C‑243/10)
      „Nesplnenie povinnosti členským štátom – Štátna pomoc – Pomoc hotelierskemu priemyslu na Sardínii – Vymáhanie“
      1.                     Pomoc poskytovaná štátmi – Vymáhanie protiprávnej pomoci – Povinnosť – Povinnosť okamžitého a účinného vykonania rozhodnutia
            Komisie (článok 108 ods. 2 ZFEÚ) (pozri body 35, 36)
      2.                     Žaloba o nesplnenie povinnosti – Nedodržanie povinnosti vymáhať protiprávnu pomoc – Prostriedky na obranu – Absolútna nemožnosť
            vykonania (článok 4 ods. 3 ZEÚ, článok 108 ods. 2 ZFEÚ) (pozri body 40, 41, 45, 55)
      3.                     Žaloba o nesplnenie povinnosti – Nedodržanie povinnosti vymáhať protiprávnu pomoc – Prostriedky na obranu – Legitímna dôvera
            príjemcov – Vylúčenie (články 107 ZFEÚ a 108 ZFEÚ) (pozri bod 47)
      4.                     Pomoc poskytovaná štátmi – Vymáhanie protiprávnej pomoci – Uplatnenie vnútroštátneho práva – Prijatie predbežných opatrení
            na odklad výkonu zo strany vnútroštátneho súdu – Prípustnosť – Podmienky – Neexistencia odkladného účinky žaloby o neplatnosť
            podanej na Všeobecný súd proti rozhodnutiu, ktorým sa nariaďuje vrátenie pomoci (nariadenie Rady č. 659/1999, článok 14 ods. 3)
            (pozri body 48 – 50)
      Predmet
      
         
               Štátna pomoc – Neprijatie všetkých opatrení na dosiahnutie súladu s článkami 2, 3 a 4 rozhodnutia Komisie 2008/854/ES z 2. júla
                  2008 o schéme štátnej pomoci „regionálny zákon č. 9 z roku 1998 – zneužitie pomoci N 272/98“ C 1/04 (ex NN 158/03 a CP 15/2003)
                  [oznámené pod číslom K(2008) 2997] (Ú. v. EÚ L 302, s. 9) v stanovenej lehote
               
            Výrok
      
         
                  1.
               
               
                  
               
               
                  	Talianska republika si tým, že v stanovenej lehote neprijala všetky opatrenia potrebné na vymáhanie pomoci od jej prijímateľov,
                     ktorá im bola poskytnutá na základe systému pomoci vyhláseného rozhodnutím Komisie 2008/854/ES z 2. júla 2008 o schéme štátnej
                     pomoci „regionálny zákon č. 9 z roku 1998 – zneužitie pomoci N 272/98“ C 1/04 (ex NN 158/03 a CP 15/2003), za protiprávny
                     a nezlučiteľný so spoločným trhom, nesplnila povinnosti, ktoré jej vyplývajú z článkov 2 a 3 tohto rozhodnutia.
                  
               
            
         
                  2.
               
               
                  
               
               
                  	Talianska republika je povinná nahradiť trovy konania.